A 2013-as U20-as labdarúgó-világbajnokságra utazó keret tagja volt, egy hónappal a torna előtt debütált a válogatottban egy barátságos mérkőzésen Paraguay ellen. A világbajnokságon a csoportmérkőzések során kiemelkedő teljesítményt nyújtott. Az amerikaiak ellen duplázott az első mérkőzésen, majd Ghánának győztes gólt lőtt. A harmadik mérkőzésen a francia válogatottnak is lőtt egy gólt a 2–1-re megnyert mérkőzésen. Csoportelsőként jutottak tovább a nyolcaddöntőbe, ahol a mexikóiak ellen kerültek össze. Jesé a mérkőzést eldöntő találatot szerezte a mérkőzés utolsó pillanataiban, ezzel továbbjuttatva csapatát a negyeddöntőbe. Az uruguayiak ellen hosszabbításban kaptak ki 1–0-ra. Jesé a torna bronzcipőse lett.